
# Лилия Фәттахова: «Усаллана барабызмы?»

(ШИГЫРЬ)

Усаллана барабызмы?

Гаепсезнең

Бер гаепсез булуына шигебез бар...

Кыланабыз фал китабын ачкан сыман –

Ә бит күзләр – сукыр...

Колакта – зар...

Язмыш юлларының тузаннары

туры юлны күрсәтмичә

каплап тора.

Үзебезнең хаталарның шәүләләре

адым саен каһкаһәләп

саклап тора...

Курыкмыйбыз ялгышудан.

Бәя – катгый.

Ышанычның чит-читләре –

китек-китек.

Усаллана барабыз бит

түгелме соң?

Без соң әле

кая кадәр барып җиттек?..

Следите за самым важным и интересным в Telegram-каналеТатмедиа

## Нет комментариев
Лилия Фәттахова: «Усаллана барабызмы?»